
PROCESVERBAL
Mbledhja e -I-rë e Komiteti për Pronë, i mbajtur, më: 30.07.2026, me fillim nga ora 10:00, në sallën e Kuvendit të Komunës.

Mbledhjen e hapi kryesuesi, z. Tun Dedaj, i cili përshëndeti të gjithë anëtarët e Komiteti për Pronë.

Më pas, kryesuesi, prezantoi rendin e ditës:

1. Arsyetimi i mungesave.
2. Shqyrtimi i listës së veçantë të pronave Komunale.
3. Të ndryshme.

z. Tun Dedaj kryesues: E vuri në votim Rendin e Ditës.
Dhe me 5 vota për, asnjë kundër dhe asnjë abstenim U MIRATUA rendi i ditës.

Pika 1.Arsyetimi i mungesave.
z.Tun Dedaj, kryesues: Të pika e 1 e rendit të ditës të arsyetimi i mungesave, sot në këtë takim janë prezent të gjithë anëtaret e komitetit për Pronë.


Pika e 2. Shqyrtimi i listës së veçantë të pronave Komunale.
Kryesuesi: Kush dëshiron të marr fjalën tek kjo pik e rendit të ditës?
Anëtari: Tom Marku, Kryesues unë dua të dije, të kjo lista e veçantë e pronave si behet a behet me kërkesa të veçante apo si shkon procedura?
Anëtarja: Blerina Gashi, theksoi se e ka pranuar përmes emalit zyrtar të gjithë materialin e mbledhjes, mirëpo për shkak të problemeve teknike me rrjetin nuk ka mundur ta hapë listën e veçantë të pronave komunale.
Kryesuesi, Tun Dedaj, kërkoi nga zyrtari përgjegjës për mbajtjen dhe administrimin e materialeve të mbledhjes që, nëse është e mundur, në seancën e radhës t’u sigurojë të gjithë anëtarëve materialet përkatëse edhe në kopje fizike, për secilin anëtar veç e veç.
Kryesuesi theksoi se lista në fjalë përfshin kryesisht prona dhe banesa komunale. Në këtë kontekst, ai ngriti çështjen e verifikimit të pronave dhe banesave që u janë dhënë në shfrytëzim personave të caktuar, por të cilat nuk shfrytëzohen në mënyrë faktike.
Ai propozoi që Inspektorati ose komisioni kompetent të bëjë verifikimin e këtyre pronave dhe banesave, me qëllim të konstatimit të gjendjes faktike dhe të mënyrës së shfrytëzimit të tyre.
Në rastet kur konstatohet se pronat ose banesat komunale nuk shfrytëzohen nga përfituesit, duhet të shqyrtohet mundësia që ato t’u vihen në dispozicion familjeve në nevojë, të cilat plotësojnë kushtet për përfitim, në mënyrë që të shmanget mbajtja e tyre të bllokuara dhe të pashfrytëzuara.

[bookmark: _GoBack]
Pika 3 Të ndryshme.
Kryesuesi, z.Tun Dedaj, Ju faleminderit për punën dhe angazhimin qe jeni duke e bërë gjithmonë ne të mire të qytetarëve.
Kryesuesi, z.Tun Dedaj, Nëse nuk keni diçka tjetër për të shtuar ne ketë pik të 5. atëherë unë si kryesues e deklaroj mbledhjen të mbyllur. Faleminderit për pjesëmarrje!




Procesmbajtësi:                                                                                             Kryesuesi:
Vedat Veselaj                                                                                                Tun Dedaj
_______________                                                                                          _______________

